Pealkirjas püstitatud küsimus ei juhata sisse ekskurssi muusikalukku, vaid viib meid otse tänase muusikaelu sõlmküsimuste juurde, sest just neid arutati meie muusikute esinduskogu - 49 muusikainstitutsiooni ühendava Eesti  Muusikanõukogu üldkoosolekul. Kas kõige tähtsam, aga aasta suurim muusikarahva kokkusaamine, kus muusikaelu ja -hariduse hetkeseisu ja arengusuundi vaetakse, on see küll. Ja juttu jätkus kauemaks. Tõsi, omavahele see jutt ka jäi, sest kultuuriministril, kelle sõnavõtuga alustati, polnud aega teisi kõnelejaid kuulata, ja teisi avaliku elu ega ka meedia esindajaid 30. IV EMTA kammersaalis silma ei hakanud. Sellepärast siinkohal põgus ülevaade.